stanford-oval/wikipedia huggingface dataset:
นัม จี-ฮย็อน
แหล่งข้อมูลอื่น

Nam Ji-hyun at Management Soop
Nam Ji-hyun ที่ฮันซีเนมา
Nam Ji-hyun ที่โคเรียนมูวีเดตาเบส
Nam Ji-hyun ที่อินเทอร์เน็ตมูวีเดตาเบส
Nam Ji-hyun ที่อินสตาแกรม
นัมในปี 2009
นัมในปี 2012
วิทวิสิทธิ์ ปันสวนปลูก

| วิทวิสิทธิ์ ปันสวนปลูก |
| --- | --- |

สมาชิกสภาผู้แทนราษฎรจังหวัดลำพูน
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566   (1 ปี 289 วัน)
ก่อนหน้า: สงวน พงษ์มณี
 
ข้อมูลส่วนบุคคล
เกิด: ชาติชาย ปันสวนปลูก 28 กันยายน พ.ศ. 2520 (47 ปี) อำเภอเมืองลำพูน จังหวัดลำพูน
พรรคการเมือง: อนาคตใหม่ (2561–2563)   ก้าวไกล (2563–2567)   ประชาชน (2567–ปัจจุบัน)
คู่สมรส: รัตติกาล แจ้ใจ
ชื่อเล่น: เต๋อ

วิทวิสิทธิ์ ปันสวนปลูก (เกิด 28 กันยายน พ.ศ. 2520) เป็นสมาชิกสภาผู้แทนราษฎรจังหวัดลำพูน 1 สมัย สังกัดพรรคประชาชน อดีตวิศวกรผู้จัดการโรงงาน และเจ้าของธุรกิจรับเหมาก่อสร้าง
ประวัติ

วิทวิสิทธิ์ เกิดเมื่อวันที่ 28 กันยายน พ.ศ. 2520 เป็นบุตรนายจันตา ปันสวนปลูก และนางบุญปั๋น กุศล ด้านครอบครัวสมรสกับนางรัตติกาล แจ้ใจ มีบุตร 2 คน คือ ด.ช.ณภัทร ปันสวนปลูก และ ด.ญ.นิชาภัทร ปันสวนปลูก
สำเร็จการศึกษา วิศวกรรมศาสตรบัณฑิต สาขาวิศวกรรมเครื่องกล จากมหาวิทยาลัยเทคโนโลยีราชมงคลล้านนา
การทำงาน

วิทวิสิทธิ์ ปันสวนปลูก เคยเป็นวิศวกรผู้จัดการโรงงาน และเจ้าของธุรกิจรับเหมาก่อสร้าง
งานการเมือง

วิทวิสิทธิ์ เคยลงสมัครสมาชิกสภาผู้แทนราษฎรสังกัดพรรคอนาคตใหม่ ในการเลือกตั้ง พ.ศ. 2562 แต่ไม่ได้รับเลือกตั้ง โดยแพ้ให้กับสงวน พงษ์มณี จากพรรคเพื่อไทย ต่อมาเมื่อพรรคอนาคตใหม่ถูกยุบ วิทวิสิทธิ์ได้ย้ายไปสังกัดพรรคก้าวไกล และลงสมัคร ส.ส. ในเขตเดิม ในครั้งนี้เขาได้รับการเลือกตั้งเป็น ส.ส. สมัยแรก โดยมีคะแนนเสียงเป็นลำดับที่ 8 จากจำนวน ส.ส. แบบแบ่งเขตเลือกตั้งทั้งหมด 400 คน
หลังจากนั้นในเดือนมีนาคมปีถัดมา เขาได้ร่วมทีมก้าวไกลสู้ไฟป่า ร่วมกับ ส.ส. ในเขตภาคเหนืออีก 11 คน
งานการเมือง > สมาชิกสภาผู้แทนราษฎร

วิทวิสิทธิ์ ปันสวนปลูก ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดลำพูน สังกัดพรรคก้าวไกล → พรรคประชาชน (พ.ศ. 2567)
ตำนานสมเด็จพระนเรศวรมหาราช เดอะซีรีส์ ภาคศึกล้างแผ่นดิน

| ตำนานสมเด็จพระนเรศวรมหาราช เดอะซีรีส์ ภาคศึกล้างแผ่นดิน |
| --- | --- |
โปสเตอร์ละครซีรีส์
ประเภท: ประวัติศาสตร์
สร้างโดย: บริษัท โมโน บรอดคาซท์ จำกัด บริษัท ฟุ๊คดุ๊ค โปรดักชั่น จำกัด
เขียนโดย: บทประพันธ์ : พระเจ้าวรวงศ์เธอ พระองค์เจ้าภาณุพันธ์ยุคล หม่อมเจ้าชาตรีเฉลิม ยุคล  บทโทรทัศน์ : หม่อมราชวงศ์เฉลิมชาตรี ยุคล วรยุทธ พิชัยศรทัต
กำกับโดย: หม่อมราชวงศ์เฉลิมชาตรี ยุคล
แสดงนำ: ทวีฤทธิ์ จุลละทรัพย์ พชรวรรณ วาดรักชิต ภัทรวดี เหลาสา ราชัน ชาม่า ณัฐริกา เฝ้าด่าน พชรณมน นนทภา อังค์กูณฑ์ ธนาทรัพย์เจริญ ไรวินทร์ รัศมีนิยมกุล อธิวัฒน์ สนิทวงศ์ ณ อยุธยา ศิรประภา สุขดำรงค์ กษาปณ์ จำปาดิบ
จำนวนตอน: 5 ตอน   10 ตอน
การผลิต
ผู้อำนวยการผลิต: พิชญ์ โพธารามิก ดร. โสรัชย์ อัศวะประภา นวมินทร์ ประสพเนตร ซัง โด ลี
ผู้อำนวยการสร้าง: หม่อมราชวงศ์เฉลิมชาตรี ยุคล คุณากร เศรษฐี บังอร อิ่มเอม กฤษ อินสมพันธ์
ความยาวตอน: 93 นาที   60 นาที
ออกอากาศ
เครือข่าย: โมโนแม๊กซ์
ออกอากาศ: 12 กรกฎาคม พ.ศ. 2562
ตำนานสมเด็จพระนเรศวรมหาราช เดอะซีรีส์ ภาคศึกล้างแผ่นดิน หรือชื่อเดิม ตำนานสมเด็จพระนเรศวรมหาราช The Series ภาคศึกบ้านสระเกศ เป็นละครโทรทัศน์อิงประวัติศาสตร์ ภาคที่สาม และเป็นภาคสุดท้ายของละครเรื่อง ตำนานสมเด็จพระนเรศวรมหาราช เดอะซีรีส์ กำกับการแสดงโดย หม่อมราชวงศ์เฉลิมชาตรี ยุคล เป็นการสร้างละครที่อิงเอาเนื้อเรื่องบางส่วนจากภาพยนตร์เรื่อง ตำนานสมเด็จพระนเรศวรมหาราช ภาค ๓ ยุทธนาวี และ ตำนานสมเด็จพระนเรศวรมหาราช ภาค ๔ ศึกนันทบุเรง ที่หม่อมเจ้าชาตรีเฉลิม ยุคลได้สร้างไว้มาสร้างใหม่อีกครั้ง โดยใช้กระบวนการถ่ายทำและเทคนิคแบบภาพยนตร์ ด้วยความมุ่งหมายจะให้เนื้อเรื่องสมบูรณ์กว่าในแบบฉบับภาพยนตร์ ละครเรื่องนี้เป็นภาคต่อของ ตำนานสมเด็จพระนเรศวรมหาราช เดอะซีรีส์ ภาคประกาศอิสรภาพ
ออกอากาศแบบรวดเดียวจบ 12 กรกฎาคม พ.ศ. 2562 ทางช่องโมโนแม๊กซ์ ออกอากาศซ้ำทางช่อง 9 ทุกวันเสาร์-อาทิตย์ เวลา 18.00-19.00 น. เริ่มตอนแรกในวันที่ 30 ตุลาคม พ.ศ. 2564 และออกอากาศตอนจบในวันที่ 4 ธันวาคม  พ.ศ. 2564 ต่อจากละคร ตำนานสมเด็จพระนเรศวรมหาราช เดอะซีรีส์ ภาคประกาศอิสรภาพ (วันเสาร์ที่ 20 พฤศจิกายน งดออกอากาศ)
เนื้อเรื่อง

ในปีพุทธศักราช 2127 การประกาศเอกราชที่เมืองแครง ทำให้พระเจ้านันทบุเรงแห่งพม่าเกิดความประหวั่นพรั่นพรึงว่า อยุธยาในฐานะประเทศราชในขณะนั้นทำการเยี่ยงนี้อาจเป็นชนวนให้ประเทศราชอื่นๆ ตั้งตัวกระด้างกระเดื่องตาม แต่ด้วยติดศึกอังวะ จึงส่งเพียงพระยาพะสิมและพระเจ้าเชียงใหม่เข้าประชิดกรุงศรีอยุธยา
ครั้งนั้นพม่ายกเข้ามาเป็นศึกกระหนาบถึง 2 ทาง ทัพพระยาพะสิมยกเข้ามาทาง ด่านพระเจดีย์สามองค์ เลยล่วงเข้ามาถึงแดนสุพรรณบุรี ส่วนพระเจ้าเชียงใหม่-นรธาเมงสอ มาจากทางเหนือ นำทัพบุกลงมาตั้งค่ายถึงบ้านสระเกศ แขวงเมืองอ่างทอง พระนเรศวรและกองทัพของพระองค์ได้วางแผนในการแยกสายเข้าตีทัพของพม่านั้นโดย แข่งกับเวลา หากช้าไปอยุธยาอาจแตกพ่ายก็เป็นได้ นอกจากนี้ยังมีศึกรักระหว่างรบของคนสี่คน คือ พระราชมนู เลอขิ่น เสือหาญฟ้า และรัตนาวดี รวมถึงสถานะของพระสุพรรณกัลยาที่อาจต้องเป็นบาทบริจาริกาของพระเจ้านันทบุเรง ผู้ราชบุตรแห่งพระเจ้าบุเรงนอง อดีตสวามีอีกด้วย
กองทัพพระยาพสิมยกเข้ามาถึงเมืองกาญจนบุรี (ถึงก่อนทัพเจ้าเมืองเชียงใหม่) สมเด็จพระนเรศวรทรงให้พระยาจักรียกทัพเรือไปยิงปืนใหญ่ดักข้าศึกแถว ๆ เมืองสุพรรณบุรี ทัพพม่าถูกปืนใหญ่แตกพ่ายหนีไป ต่อมาสมเด็จพระนเรศวรกับพระเอกาทศรถยกทัพไปถึงตำบลป่าโมก ก็พบกับกองทัพพม่าซึ่งลงมาเที่ยวรังแกราษฎรทางเมืองวิเศษชัยชาญ จึงได้เข้าโจมตีจนทัพพม่าล่าถอยไป พระเจ้าเชียงใหม่จึงจัดกองทัพยกลงมาอีก สมเด็จพระนเรศวรจึงดำรัสสั่งให้พระราชมนูคุมกองทัพขึ้นไปลาดตระเวนดูก่อน กองทัพพระราชมนูไปปะทะกับพม่าที่บ้านบางแก้ว สมเด็จพระนเรศวรเสด็จขึ้นไปถึงบ้านแห จึงมีดำรัสให้ข้าหลวงขึ้นไปสั่งพระราชมนูให้ทำเป็นล่าทัพกลับถอยลงมา แล้วพระองค์กับพระอนุชาก็รุกไล่ตีทัพพม่าแตกพ่ายทั้งทัพหน้าและทัพหลวงจนถึงค่ายที่ตั้งทัพของพระเจ้าเชียงใหม่ที่บ้านสระเกษ ทัพของพระเจ้าเชียงใหม่จึงแตกกระจัดกระจายไป
เมื่อได้ค่ายที่บ้านสระเกศแล้วสมเด็จพระนเรศวรทรงติดตามพระเจ้าเชียงใหม่ขึ้นไปถึงนครสวรรค์ ทรงทราบข่าวว่าพระเจ้าเชียงใหม่นี้หนีไปอาศัยอยู่กับพระมหาอุปราชาที่เมืองกำแพงเพชรแล้ว หากติดตามไปอาจเสียทีพระมหาอุปราชาได้ จึงได้วางกำลังส่วนหนึ่งเป็นหน่วยลาดตระเวนเอาไว้ที่เมืองนครสวรรค์ แล้วยกทัพเสด็จกลับพระนคร
นักแสดงนำ > นักแสดงหลัก

ทวีฤทธิ์ จุลละทรัพย์ รับบท สมเด็จพระนเรศวรมหาราช (พระองค์ดำ)
ราชัน ชาม่า รับบท พระราชมนู หรือ บุญทิ้ง
อังค์กูณฑ์ ธนาทรัพย์เจริญ รับบท พระมหาอุปราชามังสามเกียด
พชรวรรณ วาดรักชิต รับบท มณีจันทร์
ณัฐริกา เฝ้าด่าน รับบท เลอขิ่น
พชรณมน นนทภา รับบท พระสุพรรณกัลยา (พระองค์ทอง)
ภัทรวดี เหลาสา รับบท องค์หญิงวิไลกัลยา
นักแสดงนำ > นักแสดงสมทบ

วรชัย หิรัญลาภ รับบท พระศรีถมอรัตน์
อธิวัฒน์ ธีรนิธิศนันท์ รับบท พระชัยบุรี
พิจิกรณ์ พลอยมีค่า รับบท เสือหาญฟ้า (เจ้าฟ้าเมืองเวียงก่อง)
กษาปณ์ จำปาดิบ รับบท พระเจ้านันทบุเรง
ปวริศร์ มงคลพิสิฐ รับบท พระเจ้าเชียงใหม่นรธาเมงสอ
อรุชา โตสวัสดิ์ รับบท สมเด็จพระศรีสุริโยพรรณ (น้องชายนักพระสัตถา)
ร.ต.ท.พิชวุฒิ เปี่ยมธรรมโรจน์ รับบท สมเด็จพระเอกาทศรถ (พระองค์ขาว)
อธิวัฒน์ สนิทวงศ์ ณ อยุธยา รับบท สมเด็จพระมหาธรรมราชาธิราช
ศิรประภา สุขดำรงค์ รับบท พระวิสุทธิกษัตริย์
ยุทธพิชัย ชาญเลขา รับบท พระยาเกียรติ (ขุนนางอโยธยา)
ภาสวร บวรกีรติ รับบท พระยาราม (ขุนนางอโยธยา)
พัฒนศักดิ์ พงษ์พันธุ์ รับบท สุรสิงหะ (แม่กองอโยธยา)
จักริน กฤตย์สิริ รับบท มังจาปะโร (เจ้าเมืองชามะโร/ขุนนางหงสาวดี)
ไรวินทร์ รัศมีนิยมวุฒิ รับบท องค์หญิงนัดเชงเมดอ
สิพลดนัย สะราคำ รับบท หลวงโกษา (ขุนนางอโยธยา)
ส.ต.หญิง รุ่งทิวา คงสนุ่น รับบท แก่นจันทน์ (ข้ารับใช้พระเทพกษัตรีย์)
สลิตา กลิ่นจันทน์ รับบท พระนางทาตุกัลยา (น้องสาวนรธาเมงสอ)
ยุทธการ นาคทองดี รับบท ขุนนางอโยธยา
กฤษณะ สุวรรณโณ รับบท (ขุนนางอโยธยา)
กิตติพงศ์ สัญจร รับบท พระยาพระสิม (น้องชายต่างแม่นันทบุเรงนอง/ขุนนางหงสาวดี)
สุริยา เยาวสังข์ รับบท พระเจ้าตองอู (เมงเยสีหตู) (อุปราชแห่งตองอู)
ไอรินทร์ สุรังค์สุริยกุล รับบท ท้าวโสภาวิเวก (คุณหญิงพระยาซากังราว/หัวหน้านางสนองพระโอษฐ์)
นงค์ เชิญยิ้ม รับบท เศรษฐีท้วม (นายบ้านโยเดีย)
ปฐมรัตน์ ศิริทรัพย์ รับบท หมื่นชัยสงคราม (ขุนนางละแวก)
ราชวัติ ขลิบเงิน รับบท บุญเรือง (พี่ชายแตงแก้ว)
ปุณยนุช เลิศสุวรรณรัชต์ รับบท แตงแก้ว (น้องสาวบุญเรือง)
ชนินทร จิตปรีดา รับบท สิงห์คำ (ขุนนางหงสาวดี)
ชมพูนุช ยุวดาราตระกูล รับบท แม่ช้อย (ข้ารับใช้พระเทพกษัตรีย์)
รัชต พันธุ์พยัคฆ์ รับบท สเรนันทสู (เจ้าเมืองเกิน/ขุนนางหงสาวดี)
ชัชฤทธิ์ วณิชย์พูลผล รับบท พระยาพิชัย (ขุนนางเมืองสวรรคโลก)
นุกูล ภาชนะกาญจน์ รับบท พระยาสวรรคโลก (ขุนนางเมืองสวรรคโลก)
ธงชัย มาเม่น รับบท พระยาพะเยา (พระอนุชาพระเจ้าเชียงใหม่นรธาเมงสอ/ขุนนางหงสาวดี)
รณสิทธิ์ นิสสุ รับบท พระยาเชียงแสน (ขุนนางหงสาวดี)
กวินธร แสงสาคร รับบท นันทสู (แม่กองหงสาวดี)
ปณต สุขจิตร์ รับบท ราชสังครำ (แม่กองหงสาวดีที่ซากังราว)
ครรชิต ชมภูศรี รับบท สมิงโยคราช (นายทัพรามัญ/ฝ่ายอโยธยา)
กมลนภัช ถานวงศ์ รับบท มูเตอ (ทหารไทใหญ่)
นาย กฤษ ศรีทาบุตร รับบท เจ้าพระยากลาโหม (พระยาซากังราว)
ณรัฐ พัฒนาพงศ์ชัย รับบท ขุนรามเดชะ (ขุนนางอโยธยา)
วรชัย นวลศรี รับบท ขุนนางอโยธยา
พยุงศักดิ์ นฤภัย รับบท พ่อบ้าน (หัวหน้าหมู่บ้านซะไว)
นักแสดงนำ > นักแสดงรับเชิญ

ปัทมวรรณ เค้ามูลคดี รับบท พระเทพกษัตรีย์
ไกรลาศ เกรียงไกร รับบท พระยาธรรมา (พระสุนทรสงคราม ในฤดูกาลที่ 1,2)
ธนายง ว่องตระกูล รับบท ลักไวทำมู (ขุนนางหงสาวดี)
คุณากร เกิดพันธุ์ รับบท สมเด็จพระบรมราชาที่ 4 (นักพระสัตถา) (พระยาละแวก)
ดรัณภพ สุริยาวงษ์ รับบท ยางทวี (ขุนนางหงสาวดี)
รับบท นังนก (นางกำนัลในวังหลวง)
ประเวศ น่วมอยู่ (โทน ชวนชื่น) รับบท ทหารอโยธยา
ฉัตรวัต รัตนวงศ์ รับบท ขุนนางหงสาวดี
รับบท เถ้าแก่ (นายสำเภา)
สรพงษ์ ชาตรี รับบท พระมหาเถรคันฉ่อง
นุศรา ประวันณา รับบท พระนางเมงพยู
เบื้องหลังการถ่ายทำ

ในการถ่ายทำฉากสำคัญ คือฉากการรบระหว่างสมเด็จพระนเรศวร กับกองทัพของพระยาพสิม และนรธาเมงสอ ในฉากนี้มีนักแสดงทั้งฝ่ายรบ และนักแสดงประกอบเข้าฉากมากมาย ในการถ่ายทำในฤดูกาลนี้มีนักแสดงท่านหนึ่งที่ไม่สามารถมาแสดงได้ คือ พิชวุฒิ เปี่ยมธรรมโรจน์ ผู้รับบทเป็น สมเด็จพระเอกาทศรถ (พระองค์ขาว) เพราะเขาสอบอัยการสำเร็จ หม่อมราชวงศ์เฉลิมชาตรี ยุคล ผู้กำกับได้กล่าวว่าจะหานักแสดงใหม่มารับบทแทน แต่ยังไม่เปิดเผยว่าเป็นใคร
แหล่งข้อมูลอื่น

เฟสบุ๊คอย่างเป็นทางการของช่อง โมโน 29 ที่เฟซบุ๊ก
เฟสบุ๊คอย่างเป็นทางการของเว็บ MONOMAXX ที่เฟซบุ๊ก
เดือน

เดือน คือชื่อเรียกดวงจันทร์ เช่นเดือนหงาย หรือเดือนดับ หรือเป็นหน่วยวัดระยะเวลา เท่ากับระยะเวลาที่ดวงจันทร์โคจรรอบโลก ซึ่งมีระยะประมาณ 29.53 วัน โดยปกติ หนึ่งเดือน หมายถึงช่วงเวลาประมาณ 30 วัน
เดือนมีวิธีการนับต่าง ๆ ดังนี้
เดือนตามระบบดาวฤกษ์

คำนวณจากวงโคจรของดวงจันทร์ มีระยะเวลา 27.321 661 วัน
เดือนตามระบบจูเลียนและเกรกอเรียน

เป็นระบบที่ใช้มาจนถึงปัจจุบัน ใน 1 ปี มี 12 เดือนได้แก่
มกราคม มี 31 วัน
กุมภาพันธ์ มี 28 วัน (ในปีอธิกสุรทิน มี 29 วัน)
มีนาคม มี 31 วัน
เมษายน มี 30 วัน
พฤษภาคม มี 31 วัน
มิถุนายน มี 30 วัน
กรกฎาคม มี 31 วัน
สิงหาคม มี 31 วัน
กันยายน มี 30 วัน
ตุลาคม มี 31 วัน
พฤศจิกายน มี 30 วัน
ธันวาคม มี 31 วัน
เดือนตามระบบปฏิทินฮิจญ์เราะหฺ

ในหนึ่งปีฮิจญ์เราะหฺมี 12 เดือน คือ
มุฮัรร็อม
เศาะฟัร
เราะบีอุลเอาวัล
รอบีอุษษานี
ญุมาดัลอูลา
ญุมาดัษษานี
เราะญับ
ชะอ์บาน
เราะมะฎอน
เชาวาล
ษุลเกาะอ์ดะฮ์
ซุลฮิจญะหฺ
เดือนตามระบบปฏิทินฮินดู

ปฏิทินฮินดูมีระบบต่างๆในการตั้งชื่อเดือน เดือนในปฏิทินจันทรคติ ได้แก่
|  | ชื่อไทย | ชื่อบาลี | ชื่อสันสกฤต | ชื่อทมิฬ | ชื่อเตลูกู | ชื่อเนปาล |
| --- | --- | --- | --- | --- | --- | --- |
| 1 | ไจตฺร | จิตตมาศ  | Caitra (चैत्र) | Chitirai (சித்திரை) | Chaithramu	(చైత్రము) | Chaitra (चैत्र/चैत) |
| 2 | ไวศาข | วิสาขมาส  | Vaiśākha (वैशाख) | Vaikasi (வைகாசி) | Vaisaakhamu (వైశాఖము) | Baisakh (बैशाख) |
| 3 | เชฺยษฺฐ | เชฏฐมาส | Jyeṣṭha (ज्येष्ठ) | Aani (ஆனி) | Jyeshttamu (జ్యేష్ఠము) | Jesth (जेष्ठ/जेठ) |
| 4 | อาษาฒ | อาสาฬหมาส | Ashadha (आषाढ) | Aadi (ஆடி) | Aashaadhamu (ఆషాఢము) | Aasad (आषाढ/असार) |
| 5 | ศฺราวณ | สาวนมาส | Śrāvaṇa (श्रावण) | Aavani (ஆவணி) | Sraavanamu (శ్రావణము) | Srawan (श्रावण/साउन) |
| 6 | ภาทฺร | ภัททปทมาส | Bhadrapada (भाद्रपद) | Purratasi (புரட்டாசி) | Bhaadhrapadamu (భాద్రపదము) | Bhadau (भाद्र|भदौ) |
| 7 | อาศฺวิน | อัสสยุชมาส | Āśvina (अश्विन) | Aiypasi (ஐப்பசி) | Aasveeyujamu (ఆశ్వయుజము) | Asoj (आश्विन/असोज) |
| 8 | การฺตฺติก | กัตติกมาส | Kārtika (कार्तिक) | Kaarthigai (கார்த்திகை) | Kaarthikamu (కార్తీకము) | Kartik (कार्तिक) |
| 9 | อักรหายนา | มิคสิรมาส | Mārgaśīrṣa (मार्गशीर्ष) | Maargazhi (மார்கழி) | Maargaseershamu	(మార్గశిరము) | Mangsir (मार्ग/मंसिर) |
| 10 | เปาษ | ปุสสมาส | Pauṣa (पौष) | Thai (தை) | Pushyamu (పుష్యము) | Push (पौष/पुष/पूस) |
| 11 | มาฆ | มาฆมาส | Māgha (माघ) | Maasi (மாசி) | Maaghamu (మాఘము) | Magh (माघ) |
| 12 | ผาลฺคุน | ผัคคุณมาส | Phālguna (फाल्गुन) | Panguni (பங்குனி) | Phaalgunamu (ఫాల్గుణము) | Falgun (फाल्गुन/फागुन) |
นอกจากนี้ยังเป็นชื่อที่ใช้ในปฏิทินประจำชาติอินเดีย สำหรับการกำหนดเดือนแบบใหม่
ปุรุษุตมมาส (Purushottam Maas) หรือ อธิกมาส (Adhik Maas) (แปล อธิก (adhika) = 'เพิ่ม', มาส (māsa) = 'เดือน') เป็นเดือนพิเศษในปฏิทินฮินดูที่แทรกเพิ่มเพื่อให้ปฏิทินจันทรคติและสุริยคติสอดคล้องกัน
ชื่อที่ใช้ในปฏิทินสุริยคติฮินดู คือการนำชื่อของ(จักร)ราศีที่ดวงอาทิตย์เดินทางผ่านมาใช้ ดังนี้
เมษะ (Mesha)
พฤษภะ (Vrishabha)
มิถุนะ (Mithuna)
กฎกะ (Kataka)
สิงหะ (Simha)
กันยา (Kanyaa)
ตุลา (Tulaa)
พฤศจิกะ (Vrisika)
ธนู (Dhanus)
มกระ (Makara)
กุมภะ (Kumbha)
มีนะ (Miina)
เดือนทางดาราคติ

เดือนทางดาราคติ (Sidereal Month) เดือนทางดาราคติ เป็นการนับการโคจรของดวงจันทร์รอบโลกโดยเทียบกับดาวฤกษ์ โดยเริ่มนับตั้งแต่ดวงจันทร์เคลื่อนที่จาก ดาวฤกษ์ ดวงหนึ่งไปจนกลับมาถึงดาวฤกษ์ดวงเดิมอีกใช้เวลาประมาณ 27.3 วัน
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
วัดนางนองวรวิหาร

| วัดนางนองวรวิหาร |
| --- | --- |
วัดนางนองวรวิหาร

ที่ตั้ง: เลขที่ 76 ถนนวุฒากาศ แขวงบางค้อ เขตจอมทอง กรุงเทพมหานคร 10150
ประเภท: พระอารามหลวงชั้นตรี
นิกาย: มหานิกาย
 สถานีย่อยพระพุทธศาสนา
วัดนางนองวรวิหาร เป็นพระอารามหลวงชั้นตรี ชนิดวรวิหาร ตั้งอยู่ในเขตจอมทอง กรุงเทพมหานคร
ประวัติ

วัดนางนองวรวิหาร เป็นวัดเก่าแก่แห่งนี้ไม่ปรากฏหลักฐานของการสร้าง  แต่สันนิษฐานว่ามีมาตั้งแต่กรุงศรีอยุธยา  ประมาณสมัยพระเจ้าเสือ (ขุนหลวงสรศักดิ์)  ราวปี (พ.ศ. 2245–2252) ในสมัยรัชกาลที่ 3 แห่งกรุงรัตนโกสินทร์ เมื่อ พ.ศ. 2375 ได้โปรดให้ทำเป็นงานใหญ่ รื้อของเก่า  และปฏิสังขรณ์ใหม่ทั้งพระอารามดังปรากฏงานศิลปกรรมแบบพระราชนิยมในพระองค์ที่พระอุโบสถและพระวิหารคู่ และเพราะในแขวงบางนางนอง เดิมเป็นนิวาสถานของสมเด็จพระศรีสุลาลัย หรือเจ้าจอมมารดาเรียม พระราชชนนี พระบาทสมเด็จพระนั่งเกล้าเจ้าอยู่หัว ซึ่งต่อมาตระกูลของสมเด็จพระศรีสุลาลัย ย้ายข้ามฟากไปอยู่บริเวณวัดหนัง จึงทรงบูรณะวัดนางนอง เนื่องในสมเด็จพระราชมารดาที่ว่าศิลปแบบพระราชนิยมในพระบาทสมเด็จพระนั่งเกล้าเจ้าอยู่หัว เป็นศิลปกรรมที่เลียนแบบศิลปะจีน การบูรณปฏิสังขรณ์ใช้เวลาหลายปีจึงแล้วเสร็จได้สถาปนาเป็นพระอารามหลวง พระบาทสมเด็จพระนั่งเกล้าเจ้าอยู่หัวโปรดให้ประกอบพิธีผูกพัทธสีมาพระอุโบสถเมื่อ พ.ศ. 2384
ศิลปกรรม > พระอุโบสถ

พระอุโบสถวัดนางนองเป็นสถาปัตยกรรมแบบพระราชนิยมในรัชกาลที่ 3 ซึ่งเปนศิลปะไทยผสมจีนมีขนาดและรูปแบบใกล้เคียงพระอุโบสถวัดราชโอรสาราม หน้าบันเป็นหน้าบันก่ออิฐถือปูนไม่มีเครื่องลำยอง คือ ไม่มีช่อฟ้า ใบระกา หางหงส์ นาคสะดุ้ง ใช้เสาเหลี่ยมทึบตันขนาดใหญ่ในการรับน้ำหนักหลังคา ไม่มีบัวหัวเสา ไม่มีคันทวย มีการขยายส่วนด้านหน้าเรียกว่าเฉลียง และด้านข้างโดยรอบ เรียกว่า พาไล และใช้เสาเฉลียงและพาไลที่เป็นเสาสี่เหลี่ยมทึบตันทำหน้าที่รับน้ำหนักหลังคากันสาดที่คลุมรอบอาคารทั้งหมด และมีระเบียงสามารถเดินได้โดยรอบอาคาร ฐานของพระอุโบสถยกสูงกว่าพระอุโบสถวัดราชโอรสเป็นชุดฐานสิงห์และชุดบัวคว่ำ-บัวหงาย รอบพระอุโบสถมีกำแพงแก้วล้อมรอบมีซุ้มสีมาประดับบนกำแพงแก้ว ภายในพระอุโบสถ ผนังด้านบนเขียนภาพจิตรกรรมพุทธประวัติตอนโปรดพญาชมพูบดี ผนังด้านล่างระหว่างหน้าต่างเขียนเป็นลายกำมะลอเรื่องสามก๊ก
ศิลปกรรม > พระอุโบสถ > หน้าบัน

หน้าบันพระอุโบสถเป็นหน้าบันแบบพระราชนิยมในรัชกาลที่ 3 คือก่ออิฐถือปูน มี 2 ชั้น ซึ่งเป็นกลุ่มของหน้าบันแบบพระราชนิยม ที่รัชกาลที่ 3 ทรงสถาปนาหรืออุปถัมภ์ ตัวอย่างวัดที่มีหน้าบันแบบพระราชนิยมที่มี 2 ชั้น เช่น วัดราชโอรสาราม วัดเศวตฉัตร วัดเทพธิดาราม โดยลักษณะลวดลายบนหน้าบันวัดนางนอง เป็นการประดับกระเบื้องเคลือบผูกลายเป็นกลุ่มดอกไม้จำพวกดอกโบตั๋น ประกอบด้วยดอกตรงกลางเป็นประธานอาจมีดอกเดียวหรือหลายดอก ล้อมรอบด้วยดอกไม้เล็กๆ มีก้านและใบประกอบกันดูเป็นกลุ่มๆ ประดับเต็มพื้นที่ และเรียงในแนวเฉียงสลับกัน คล้ายระเบียงของลายก้านแย่งแต่ไม่มีก้านและใบมาเชื่อมต่อกัน สีของดอกไม้อยู่ในโทนสีแดง ม่วง น้ำเงิน ส่วนใบเป็นสีเขียว
ศิลปกรรม > พระอุโบสถ > พระพุทธมหาจักรพรรดิ

เป็นพระประธานในพระอุโบสถ มีลักษณะเป็นพระพุทธรูปทรงเครื่องต้นอย่างพระมหาจักรพรรดิ ปางมารวิชัย หรือปางโปรดพญาชมพูบดี หล่อด้วยสำริด ลงรักปิดทอง หน้าตักกว้าง 2.25 เมตร สันนิษฐานว่าหล่อขึ้นในปี พ.ศ. 2384 ในคราวการสถาปนาวัดนางนองขึ้นใหม่ ลักษณะของพระมหาจักรพรรดิ คือ เป็นพระพุทธรูปทรงเครื่องต้นอย่างพระมหาจักรพรรดิหรือพระพุทธรูปทรงเครื่องใหญ่ มีเครื่องประดับทั้งองค์ ได้แก่ มงกุฏทรงสูง กุณฑล กรองศอ สังวาล ทับทรวง พาหุรัด ทองพระกอร และทองพระบาท ซึ่งได้รับอิทธิพลมาจากพระพุทธรูปทรงเครื่องใหญ่ในสมัยอยุธยาตอนปลายตัวอย่างเช่น พระพุทธนิมิตวิชิตมารโมลีศรีสรรเพชญบรมไตรโลกนาถ พระประธานในพระอุโบสถวัดหน้าพระเมรุ แต่พระพุทธมหาจักรพรรดิจะมีการประดับเครื่องทรงที่มากกว่า ส่วนลักษณะทางพุทธศิลป์อื่นๆ เป็นพุทธศิลป์ตามแบบของพระพุทธรูปในสมัยรัชกาลที่ 3 คือ มีพระพักตร์อย่างหุ่น มีพระโอษฐ์นิ่งคล้ายเรือมาด มงกุฏของพระพุทธมหาจักรพรรดิมีเรื่องเล่าขานกล่าวว่ามงกุฎองค์เดิมได้อัญเชิญไปประดิษฐานบนยอดนภศูลบนยอดพระปรางค์วัดอรุณราชวราราม และได้โปรดเกล้าฯ สร้างถวายใหม่ เนื่องจากพระพุทธมหาจักรพรรดิเป็นพระพุทธรูปทรงเครื่องใหญ่ที่มีความสวยงามมากที่สุดในรัตนโกสินทร์
ศิลปกรรม > เจดีย์ประธาน

เจดีย์ประธานตั้งอยู่ด้านหน้าพระอุโบสถ นอกกำแพงแก้ว ตั้งอยู่ระหว่างพระวิหารคู่ เป็นเจดีย์ทรงเครื่องแบบรัตนโกสินทร์ อยู่ในผังย่อมุมไม้ยี่สิบ ไม่ปรากฏว่าสร้างเมื่อใด แต่เป็นรูปแบบเจดีย์ที่นิยมสร้างในสมัยรัตนโกสินทร์ตอนต้น โดยได้รับอิทธิพลมาจากเจดีย์ทรงเครื่องในสมัยอยุธยาตอนปลาย มีลักษณะ คือ มีฐานเป็นชุดฐานสิงห์ 3 ฐาน ต่อด้วยบัวคลุ่มรองรับรองรับองค์ระฆัง ถัดขึ้นไปเป็นองค์ระฆังและบัลลังก์ องค์ระฆังประดับบัวคอเสื้อ ซึ่งตั้งแต่ฐานถึงบัลลังก์อยู่ในผังย่อมุมไม้ยี่สิบซึ่งแตกต่างจากเจดีย์ทรงเครื่องอยุธยาที่บัวคลุ่มรอบรับองค์ระฆังจะอยู่ในผังกลม ถัดจากบัลลังก์เป็นก้านฉัตร ประดับเสาหาน บัวฝาละมี และบัวคลุ่มเถา 11 ชั้น ซึ่งบัวคลุ่มเถาได้พัฒนามาจากปล้องไฉนในเจดีย์ทรงระฆัง และเป็นเอกลักษณ์ของเจดีย์ทรงเครื่อง ถัดขึ้นไปเป็นปลี ประดับยอดสุดด้วยเม็ดน้ำค้าง โดยลักษณะเจดีย์ประธานวัดนางนองนี้มีลักษณะคล้ายกับเจดีย์ประจำรัชกาลที่ 1-3 ในวัดพระเชตุพนวิมลมังคลาราม รวมทั้งรูปแบบผังที่เหมือนกัน คือมีพระอุโบสถเป็นประธาน ถัดมาเป็นเจดีย์ประธานที่คั่นอยู่ระหว่างพระวิหาร 2 ข้างในผังสมมาตร จึงทำให้สันนิษฐานได้ว่าสร้างในสมัยเดียวกัน
ศิลปกรรม > พระวิหาร

พระวิหารของวัดนางนองมี 2 หลัง ตั้งอยู่ในแนวทิศเหนือ - ใต้ คั่นกลางโดยเจดีย์ประธาน ทำให้ผังของวัดนางนองมีความสมมาตร คล้ายกับผังของวัดพระเชตุพนวิมลมังคลาราม
ศิลปกรรม > พระวิหาร > พระวิหารทิศเหนือ

พระวิหารทิศเหนือ มีอีกชื่อว่า วิหารหลวงพ่อผุด สันนิษฐานว่าเป็นที่ตั้งของพระอุโบสถก่อนการสถาปนาใหม่ทั้งอาราม ตัวอาคารเป็นศิลปะแบบพระราชนิยมคล้ายกับพระอุโบสถแต่มีขนาดเล็กกว่า มีระเบียงโดยรอบ ใช้เสารับน้ำหนักทรงเหลี่ยมตันรอบอาคาร ไม่มีบัวหัวเสา ไม่มีคันทวย มีกำแพงแก้วล้อมรอบทั้งอาคารซุ้มประตูกำแพงแก้วเป็นซุ้มประตูทรงตะวันตกแต่วงกบประตูเป็นรูปวงกลมแบบศิลปะจีน มีเจดีย์ทรงเครื่องตั้งอยู่ด้านหน้าและมีเจดีย์ทรงปรางค์ตั้งอยู่ด้านหลัง หน้าบันของพระวิหารทิศเหนือเป็นหน้าบันก่ออิฐถือปูนแบบเดียวกับพระอุโบสถ มี 2 ชั้น หน้าบันชั้นล่างเป็นรูปทิวทัศน์มีภูเขา ต้นไม้ และสัตว์ต่างๆ หน้าบันชั้นบน ประดับด้วยกระเบื้องเคลือบรูปสัญลักษณ์มงคลและสัตว์มงคลของจีน เช่น มังกร หงส์ พัดจีน ซุ้มประตู-หน้าต่างพระวิหารประดับลวดลายอย่างเทศ ลงรักปิดทอง ภายในประดิษฐานพระประธาน ชาวบ้านขนานนามว่า หลวงพ่อผาด เบื้องหน้าหลวงพ่อผาดประดิษฐานหลวงพ่อผุด ซึ่งเป็นพระพุทธรูปหินทรายศิลปะอยุธยามีเรื่องเล่าขานว่าพบหลวงพ่อผุดจมดินอยู่ต่อมามีสายฟ้าผ่าลงมาจึงทำให้ดินแยกออกจนพบพระพุทธรูป จึงได้ตั้งชื่อว่าหลวงพ่อผุด
ศิลปกรรม > พระวิหาร > พระวิหารทิศใต้

พระวิหารทิศใต้ มีขนาดใกล้เคียงพระวิหารทิศเหนือ แต่เล็กกว่าเล็กน้อย เป็นอาคารศิลปะแบบพระราชนิยม มีกำแพงแก้วล้อมรอบมีมีกำแพงแก้วล้อมรอบทั้งอาคารซุ้มประตูกำแพงแก้วเป็นซุ้มประตูทรงตะวันตกแต่วงกบประตูเป็นรูปวงกลมแบบศิลปะจีน และด้านหน้าพระวิหารมีเจดีย์ทรงเครื่องด้านหลังมีเจดีย์ทรงปรางค์เหมือนกับพระวิหารทิศเหนือ ตัวอาคารไม่มีระเบียงโดยรอบ มีเพียงมุขด้านหน้า-หลัง เสามุขมีด้านหลัะ 6 ต้น เป็นเสาเหลี่ยมทึบตันขนาดใหญ่ไม่มีบัวหัวเสา ไม่มีคันทวย หน้าบันมีชั้นเดียวเป็นหน้าบันก่ออิฐถือปูน ลวดลายหน้าบันประดับด้วยปูนปั้นและกระเบื้องคลือบรูปมังกร 2 ตัวหันหน้าเข้าหากัน ล้อมรอบด้วยก้อนเมฆและสัญลักษณ์มงคลจีน เช่น น้ำเต้า กระบี่ คัมภีร์ ซุ้มประตู-หน้าต่างประดับลวดลายอย่างเทศ ลงรักปิดทอง
เจ้าอาวาส

พระภาวนาโกศลเถระ นามเดิม รอด (พ.ศ. 2397–2410)
พระวิสุทธิโสภณ นามเดิม โล้ (พ.ศ. 2410–2433)
พระสีลาจารพิพัฒน์ (พ.ศ. 2433–2457)
พระครูสุนทราวาสกิจ (พ.ศ. 2457–2486)
พระวุฒิญาณมุนี นามเดิม เลื่อน ฉายา ญาณวุฑโฒ (พ.ศ. 2486–2532)
พระเทพสิทธิเวที นามเดิม สำราญ ฉายา รตนธมฺโม (พ.ศ. 2532–2558)
พระราชวชิรนายก นามเดิม อั้น ฉายา ปญฺญาสิริ (พ.ศ. 2558–ปัจจุบัน)
พระอุโบสถ
ลวดลายหน้าบันพระอุโบสถ
พระพุทธมหาจักรพรรดิ
เจดีย์ประธาน
พระวิหารทิศเหนือ
พระวิหารทิศใต้
คิง เพาเวอร์

| --- | --- |

อุตสาหกรรม: ร้านค้าปลอดอากร, โรงมหรสพ, โรงแรม
ก่อตั้ง: พ.ศ. 2532 (อายุ 36 ปี)
ผู้ก่อตั้ง: วิชัย ศรีวัฒนประภา
สำนักงานใหญ่: 8 คิง เพาเวอร์ คอมเพล็กซ์ ถนนรางน้ำ แขวงถนนพญาไท เขตราชเทวี กรุงเทพมหานคร
บุคลากรหลัก: เอมอร ศรีวัฒนประภา (ประธานกรรมการ) อัยยวัฒน์ ศรีวัฒนประภา (ประธานเจ้าหน้าที่บริหาร)
รายได้: 1.80 พันล้านดอลลาร์สหรัฐ (2014)
พนักงาน: 12000
บริษัทในเครือ: สโมสรฟุตบอลเลสเตอร์ซิตี สโมสรฟุตบอลเอาด์-เฮเฟอร์เลเลอเฟิน
เว็บไซต์: www.kingpower.com www.kingpoweronline.com
กลุ่มบริษัท คิง เพาเวอร์ อินเตอร์เนชันแนล (อังกฤษ: King Power International Group) เป็นบริษัทด้านธุรกิจค้าปลีกสินค้าปลอดอากรของไทย ก่อตั้งในปี พ.ศ. 2532 โดยวิชัย ศรีวัฒนประภา ใช้ชื่อเดิมว่า บริษัท ดาวน์ทาวน์ ดี.เอฟ.เอส (ไทยแลนด์) จำกัด ได้ร่วมทุนกับ ททท. เปิดดำเนินกิจการร้านค้าปลอดอากรในเมืองเป็นรายแรกในประเทศไทย ณ อาคารมหาทุนพลาซ่า ถนนเพลินจิต ต่อมาในปี พ.ศ. 2536–2549 ได้รับสัมปทานจากการท่าอากาศยานแห่งประเทศไทย (ปัจจุบันคือ บริษัท ท่าอากาศยานไทย จำกัด (มหาชน)) เข้าบริหารร้านค้าปลอดภาษี ที่ท่าอากาศยานดอนเมือง เชียงใหม่ ภูเก็ต และหาดใหญ่ ซึ่งได้เปลี่ยนชื่อเป็น บริษัท คิง เพาเวอร์ แท็กซ์ฟรี จำกัด และในปี พ.ศ. 2549 ได้เข้ามาดำเนินการสินค้าปลอดอากร ที่ท่าอากาศยานสุวรรณภูมิ โดยในเดือนธันวาคม พ.ศ. 2552 บริษัทได้รับพระราชทานตราตั้งห้างครุฑ ตั้งอยู่ที่สำนักงานใหญ่ ถนนรางน้ำ แขวงถนนพญาไท เขตราชเทวี
ในเดือนสิงหาคม พ.ศ. 2553 วิชัยพร้อมด้วยผู้ร่วมทุนในนามกิจการร่วมค้าเอเชียนฟุตบอลอินเวสต์เมนท์ ได้ซื้อกิจการสโมสรฟุตบอลเลสเตอร์ซิตี พร้อมเปลี่ยนชื่อสนามจาก วอล์กเกอร์ส สเตเดี้ยม เป็น คิง เพาเวอร์ สเตเดียม และในปี ค.ศ. 2014 ได้บริหารทีมสโมสรเลสเตอร์ซิตี จนคว้าแชมป์ เดอะแชมเปี้ยนชิพ และเข้าไปเล่นในพรีเมียร์ลีกได้สำเร็จในฤดูกาล 2014-2015 ในฤดูกาล 2015–16 เลสเตอร์ซิตีสามารถคว้าแชมป์พรีเมียร์เป็นครั้งแรกในประวัติศาสตร์ของสโมสร ต่อมาในวันที่ 16 พฤษภาคม 2560  ทางกลุ่มคิงเพาเวอร์ได้รับอนุมัติให้มีการซื้อขายสโมสร เอาด์-เฮเฟอร์เลเลอเฟิน ซึ่งเป็นสโมสรในระดับดิวิชั่น 2 ของประเทศเบลเยี่ยม และได้มีการดึงตัว กวินทร์ ธรรมสัจจานันท์ ผู้รักษาประตูทีมชาติไทย ให้มาร่วมกับทีมในช่วงเปิดตลาดซื้อขายนักเตะของลีกเบลเยียมช่วงเดือนมกราคม พ.ศ. 2561
ธุรกิจของกลุ่มบริษัท คิง เพาเวอร์

ห้างสรรพสินค้าปลอดอากร
รางน้ำ
สาทร (มหานครคิวบ์)
ศรีวารี
พัทยา
ภูเก็ต
ลุมพินี (วัน แบงค็อก)
ร้านค้าปลอดอากร
สุวรรณภูมิ
ดอนเมือง
เชียงใหม่
ภูเก็ต
หาดใหญ่
อู่ตะเภา
โรงละครอักษรา
โรงแรมพูลแมน กรุงเทพ คิง เพาเวอร์
กิจการร่วมค้าเอเชียนฟุตบอลอินเวสต์เมนท์
สโมสรฟุตบอลเลสเตอร์ซิตี (ประเทศอังกฤษ)
สโมสรเอาด์-เฮเฟอร์เลเลอเฟิน (ประเทศเบลเยียม)
คิง เพาเวอร์ มหานคร